CELEX: 32010R0291
Language: ro
Date: 2010-03-31 00:00:00
Title: Regulamentul (UE) nr. 291/2010 al Comisiei din 31 martie 2010 de rectificare a Regulamentelor (CE) nr. 437/2009, (CE) nr. 438/2009 și (CE) nr. 1064/2009 în ceea ce privește regimul de destinație finală prevăzut pentru importul anumitor produse agricole în cadrul contingentelor tarifare

8.4.2010   
            
            
               RO
            
            
               Jurnalul Oficial al Uniunii Europene
            
            
               L 88/9
            
         REGULAMENTUL (UE) NR. 291/2010 AL COMISIEI
   din 31 martie 2010
   de rectificare a Regulamentelor (CE) nr. 437/2009, (CE) nr. 438/2009 și (CE) nr. 1064/2009 în ceea ce privește regimul de destinație finală prevăzut pentru importul anumitor produse agricole în cadrul contingentelor tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) și articolul 148, coroborate cu articolul 4,
   întrucât:
   
               (1)
            
            
               Articolul 2 alineatul (1) din Regulamentul (CE) nr. 437/2009 al Comisiei din 26 mai 2009 privind deschiderea și modul de gestionare a unui contingent tarifar comunitar pentru importul de masculi tineri din specia bovină pentru îngrășare (2), articolul 3 alineatul (1) din Regulamentul (CE) nr. 438/2009 al Comisiei din 26 mai 2009 privind deschiderea și gestionarea unor contingente tarifare comunitare pentru tauri, vaci și juninci, altele decât cele destinate sacrificării, din anumite rase alpine și montane (3) și articolul 4 alineatul (1) din Regulamentul (CE) nr. 1064/2009 al Comisiei din 4 noiembrie 2009 privind deschiderea și modul de gestionare a contingentului tarifar comunitar pentru importul de orz de bere provenit din țări terțe (4) prevăd o supraveghere vamală în cadrul regimului de destinație finală vizat la articolul 166 din Regulamentul (CE) nr. 450/2008 al Parlamentului European și al Consiliului din 23 aprilie 2008 de stabilire a Codului vamal comunitar (Codul vamal modernizat) (5).
            
         
               (2)
            
            
               Conform tabelului de corespondență inclus în anexa la Regulamentul (CE) nr. 450/2008, articolul 166 este menit să înlocuiască articolul 82 din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (6) care prevedea, de asemenea, supravegherea vamală în cazul în care marfa importată era destinată unui utilizări specifice. Articolul 188 alineatul (2) al doilea paragraf din Regulamentul (CE) nr. 450/2008 prevede însă că, fără a aduce atingere intrării în vigoare a dispozițiilor de punere în aplicare vizate la primul paragraf al alineatului respectiv, articolul 166 din regulamentul menționat se aplică cel târziu de la 24 iunie 2013. Prin urmare, articolul 82 din Regulamentul (CEE) nr. 2913/92 continuă să se aplice până la punerea în aplicare a articolului 166 din Regulamentul (CE) nr. 450/2008.
            
         
               (3)
            
            
               Rezultă deci că, în Regulamentele (CE) nr. 437/2009, (CE) nr. 438/2009 și (CE) nr. 1064/2009, ar fi mai adecvat să se înlocuiască trimiterea la articolul 166 din Regulamentul (CE) nr. 450/2008 printr-o trimitere la articolul 82 din Regulamentul (CEE) nr. 2913/92.
            
         
               (4)
            
            
               Prin urmare, este oportun să se corecteze Regulamentele (CE) nr. 437/2009, (CE) nr. 438/2009 și (CE) nr. 1064/2009 în consecință.
            
         
               (5)
            
            
               Pentru a asigura gestionarea eficace a contingentelor tarifare în cauză și având în vedere că dispozițiile respective nu se modifică pe fond, este oportun ca această rectificare să se aplice la datele de aplicare ale regulamentelor în cauză.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Articolul 2 alineatul (1) din Regulamentul (CE) nr. 437/2009 se înlocuiește cu următorul text:
   
      „(1)   În temeiul articolului 82 din Regulamentul (CEE) nr. 2913/92 al Consiliului (7), animalele importate fac obiectul unei supravegheri vamale care urmărește să garanteze că acestea sunt îngrășate timp de cel puțin o sută douăzeci de zile în unitățile de producție pe care importatorul trebuie să le indice în luna care urmează punerii în liberă circulație a animalelor.
   
   Articolul 2
   Articolul 3 alineatul (1) din Regulamentul (CE) nr. 438/2009 se înlocuiește cu următorul text:
   
      „(1)   În conformitate cu articolul 82 din Regulamentul (CEE) nr. 2913/92 al Consiliului (8), animalele importate fac obiectul unei supravegheri vamale, spre a se asigura faptul că nu sunt sacrificate în termen de patru luni de la punerea lor în liberă circulație.
   
   Articolul 3
   La articolul 4 alineatul (1) din Regulamentul (CE) nr. 1064/2009, teza introductivă se înlocuiește cu următorul text:
   
      „În conformitate cu articolul 82 din Regulamentul (CEE) nr. 2913/92 al Consiliului (9), orzul importat în temeiul prezentului contingent face obiectul unei supravegheri vamale pentru a se garanta că:
   
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Articolele 1 și 2 se aplică de la 1 iulie 2009.
   Articolul 3 se aplică de la 1 ianuarie 2010.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 martie 2010.
      
         
            Pentru Comisie, pentru președinte
         
         Dacian CIOLOŞ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 128, 27.5.2009, p. 54.
   
      (3)  JO L 128, 27.5.2009, p. 57.
   
      (4)  JO L 291, 7.11.2009, p. 14.
   
      (5)  JO L 145, 4.6.2008, p. 1.
   
      (6)  JO L 302, 19.10.1992, p. 1.
   
      (7)  JO L 302, 19.10.1992, p. 1.”
   
      (8)  JO L 302, 19.10.1992, p. 1.”
   
      (9)  JO L 302, 19.10.1992, p. 1.”